C 173/24
LV
Eiropas Savienības Oficiālais Vēstnesis
15.5.2023.
Prejudiciālie jautājumi Vai Direktīvas 2014/24/ES (1) 32. panta 2. punkta c) apakšpunkts, ņemot vērā LESD 14. pantu, ir jāinterpretē šauri tādējādi, ka ārkārtējas steidzamības gadījumā līguma slēgšanas tiesību piešķiršana par pakalpojumiem ar vispārēju tautsaimniecisku nozīmi var notikt arī sarunu procedūrā bez iepriekšējas publicēšanas, ja līgumslēdzēja iestāde notikumu varēja paredzēt un ja par apstākļiem, uz kuriem atsaucas, lai pamatotu ārkārtēju steidzamību, ir vainojama līgumslēdzēja iestāde?
(1)
Eiropas Parlamenta un Padomes Direktīva 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK (OV 2014, L 94, 65. lpp.).
Prasība, kas celta 2023. gada 17. martā – Eiropas Komisija/Bulgārijas Republika (Lieta C-165/23) (2023/C 173/33) Tiesvedības valoda – bulgāru Lietas dalībnieki Prasītāja: Eiropas Komisija (pārstāvji: Gr.
Koleva un S. Hermes)
Atbildētāja: Bulgārijas Republika
Pamati un galvenie argumenti Šī lieta ir saistīta ar to, ka Bulgārijas Republika nav izpildījusi pienākumus, kas tai ir paredzēti Eiropas Parlamenta un Padomes Regulas (EK) Nr. 1143/2014 (1) (2014. gada 22. oktobris) par invazīvu svešzemju sugu introdukcijas un izplatīšanās profilaksi un pārvaldību (turpmāk tekstā – “regula”) 13. panta 2. un 5. punktā un 14. panta 1. un 2. punktā.
Saskaņā ar regulas 14. panta 1. punktu Bulgārijas Republikai līdz 2018. gada 13. janvārim bija pienākums izveidot sistēmu invazīvu svešzemju sugu, kas rada bažas Savienībai, uzraudzībai vai arī šādu sistēmu iekļaut esošā sistēmā, ar kuru, veicot apsekojumus, monitoringu vai citas procedūras, tiek vākti un reģistrēti dati par invazīvu svešzemju sugu sastopamību vidē, lai novērstu invazīvu svešzemju sugu introdukciju vai izplatīšanos Savienībā.
Uzraudzības sistēmai ir jāatbilst regulas 14. panta 2. punktā noteiktajām prasībām.
Saskaņā ar regulas 13. panta 2. un 5. punktu Bulgārijas Republikai līdz 2019. gada 13. jūlijam bija jāizstrādā un jāīsteno viens rīcības plāns vai rīcības plānu kopums un tas/tie nekavējoties jānosūta Komisijai.
Bulgārijas Republika šos pienākumus nav izpildījusi.
Prasītājas prasījumi — atzīt, ka, neizstrādājot (vai neiekļaujot esošā sistēmā) sistēmu invazīvu svešzemju sugu, kas rada bažas Savienībai, uzraudzībai, kurā ir ietverta 14. panta 2. punktā paredzētā informācija, Bulgārijas Republika nav izpildījusi regulas 14. panta 1. un 2. punktā paredzētos pienākumus;
— atzīt, ka, neizstrādājot un neīstenojot vienu rīcības plānu vai rīcības plānu kopumu un nekavējoties nenosūtot to/tos Komisijai, Bulgārijas Republika nav izpildījusi regulas 13. panta 2. un 5. punktā paredzētos pienākumus;